Guido Alfani

Guido Alfani (født 17. januar 1876 i Firenze, død 19. november 1940 samme sted) var en italiensk seismolog og katolsk ordensprest.

Liv og virke

Bakgrunn
Guido Alfani var sønn av pedagogen og filologen Augusto Alfani.

Prest, vitenskapsmann
Alfani ble katolsk prest i Scolopi-ordenen (piaristene), og ble en ledende italiensk vitenskapsmann og seismolog. Han ledet fra 1905 til sitt dødsår 1940 Osservatorio Ximeniano i Firenze, og han perfeksjonerte og oppfant mange seismiske apparater.

Pater Alfani spesialiserte seg i konstruksjonen av seismografiske apparater og stod bak en rekke innovasjoner på dette feltet, med instrumenter som fotosyntografen som bærer hans navn. På begynnelsen av det 1900-tallet installerte han en geodynamisk stasjon i sin presteordens lokaler, den eneste i Italia. Den gjorde at han raskt kunne finne episentrene for jordskjelv, for eksempel de som rammet Messina i 1908, Avezzano (1915) og også de i Toscana 1919-1920. Han viet seg også til meteorologi og astronomi. 

Han publiserte «Un secolo di osservazioni meteorologiche (1813-1918)» i Firenze (1920). Han satte opp en radiotelegrafisk stasjon i observatoriet, for mottak av radiosignaler og værmeldinger fra Paris.

Pater Guido Alfani var en venn og stor beundrer av Don Giulio Facibeni, i den grad at han testamenterte ham sin messehagel, brodert av moren, og sin egen kalk.

Pater Guido Alfanis etterlatte papirer omfatter hans korrespondanse og hans personlige vitenskapelige notater. Denne dokumentasjonen oppbevares i det historiske arkivet for den toskanske provinsen av piaristenes orden, og befinner seg på Ximeniano-observatoriet (opprettet blant annet av ham selv) og holdes atskilt fra observatoriets offisielle korrespondanse.

Referanser

Italienske katolske prester
Italienske medlemmer av katolske ordener
Seismologer
Personer fra Firenze
Piarister